|  |  |
| --- | --- |
| **VODOOPSKRBA d.o.o.**  **Darda, Sv. I. Krstitelja 101**  **OIB: 67820151229** |  |

URBROJ: 053/02-2024

Darda, 09. rujna 2024.

Temeljem članka 28. stavak 1. Zakona o vodnim uslugama (NN 66/19), članka 3. Pravilnika o unutarnjoj organizaciji i sistematizaciji radnih mjesta (URBROJ: 026/01-2018 od 10. svibnja 2018.), VODOOPSKRBA d.o.o. objavljuje

**JAVNI NATJEČAJ**

**za zasnivanje radnog odnosa na neodređeno vrijeme**

**1. Poslodavac:** VODOOPSKRBA d.o.o., Darda, Sv. I. Krstitelja 101, OIB: 67820151229

**2. Naziv radnog mjesta:** Čitač/ica vodomjera, **Broj izvršitelja: 1** (jedan)

**3. Mjesto rada:** uslužno područje javnog isporučitelja Vodoopskrba d.o.o. (općina Darda, općina Bilje, općina Jagodnjak)

**4. Opis poslova i odgovornosti:**

- vrši očitanje vodomjera prema rasporedu referenta/ice obračuna i naplate vode,

- dostavlja ispostavljene račune za utrošenu vodu potrošačima,

- sve uočene promjene na terenu vezano za nove korisnike, promjene starih korisnika, promjene kategorija korisnika ili eventualno uočene kvarove na odgovarajući način prijavljuje u Društvu,

- po nalogu rukovoditelja/ice PJ «Financije i računovodstvo» obavlja i druge odgovarajuće

poslove u skladu s potrebama u Društvu,

- za svoj rad odgovara rukovoditelju/ici PJ «Financije i računovodstvo»,

- obavlja provjeru ispravnosti vodomjera,

- obavlja prijavljivanje neispravnih vodomjera za izmjenu,

- odgovoran je za primjenu osobnih zaštitnih sredstava pri radu.

**5. Uvjeti:** SSS, 6 mjeseci radnog iskustva u struci, položen vozački ispit „B“ kategorije

**6. Organizacijska cjelina:** Poslovna jedinica „Financije i Računovodstvo“

**7. Vrsta zaposlenja:** neodređeno vrijeme uz trajanje probnog rada od 1 (jedan) mjesec

**8. U prijavi na javni natječaj obvezno dostaviti sljedeće dokumente:**

* zamolbu koja mora sadržavati ime i prezime, datum rođenja, OIB, adresu stanovanja, kontakt telefon i adresu elektroničke pošte
* životopis s opisom dosadašnjeg rada
* dokaz o stečenoj stručnoj spremi (preslika svjedodžbe)
* vozačka dozvola B kategorije – preslika
* dokaz o državljanstvu (preslika)
* potvrdu o evidenciji radnog staža (e-radna knjižica) s Hrvatskog zavoda za mirovinsko osiguranje
* uvjerenje da se protiv kandidata ne vodi kazneni postupak ne starije od tri mjeseca od dana objave ovog javni natječaja.

**Napomena:** Ako kandidat ostvaruje pravo prednosti pri zapošljavanju prema posebnom zakonu, dužan je u prijavi na javni natječaj pozvati se na to pravo i priložiti isprave s kojima dokazuje navedene statuse. Prednost se u odnosu na ostale kandidate ostvaruje samo pod jednakim uvjetima.

* Kandidat može ostvariti prednost pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20). U prijavi na javni natječaj dužan je pozvati se na to svoje pravo te priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.
* Kandidat može ostvariti prednost pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23). Poveznica za stranicu Ministarstva hrvatskih branitelja na kojoj su navedene informacije i dokazi potrebni za ostvarivanje prava prednosti pri zapošljavanju je: <https://branitelji.gov.hr/zaposljavanje843/843>.
* Kandidat može ostvariti prednost pri zapošljavanju sukladno članku 48. f Zakona o zaštiti vojnih i civilnih invalida rata (Narodne novine, br. 33/92, 77/92, 27/93, 58/93, 2/94, 76/94,108/95, 108/96, 82/01, 103/03, 148/13 i 98/19). Uz prijavu na javni natječaj dužan je pored dokaza o ispunjavanju traženih uvjeta, priložiti i rješenje odnosno potvrdu iz koje je vidljivo spomenuto pravo.

**9. Adresa za prijavu i rokovi**

Javni natječaj se objavljuje na web stranici Vodoopskrbe d.o.o. <https://www.vodoopskrba-darda.hr/novosti/> i Hrvatskog zavoda za zapošljavanje <https://burzarada.hzz.hr/Posloprimac_RadnaMjesta.aspx>

Prijava na javni natječaj sa potrebnom dokumentacijom navedenom u točki 8. ovog javnog natječaja, dostavlja se najkasnije do 27. rujna 2024., u zatvorenoj kuverti, poštom preporučeno ili osobno, na adresu poslodavca:

VODOOPSKRBA d.o.o.

Sv. I. Krstitelja 101

31326. Darda

s naznakom: Javni natječaj za radno mjesto „Čitač/ica vodomjera“

Podnositelji prijava koji nisu podnijeli pravodobnu ili potpunu prijavu ili ne ispunjavaju formalne uvjete iz javnog natječaja, ne smatraju se kandidatima u postupku javnog natječaja.

Kandidatom će se smatrati osoba koja podnese pravodobnu i potpunu prijavu te ispunjava formalne uvjete iz javnog natječaja. Kandidati će biti obavješteni o mjestu i vremenu održavanja selekcijskog postupka.

Na javni natječaj se mogu javiti osobe oba spola.

Riječi i pojmovi koji imaju rodno značenje korišteni u ovom javnom natječaju odnose se jednako na muški i ženski rod bez obzira jesu li korišteni u muškom ili ženskom rodu.

Javni natječaj je otvoren **od** **09. rujna 2024. do 27. rujna 2024**. Prijave na javni natječaj moraju pristići u sjedište poslodavca Vodoopskrba d.o.o. (Darda, Sv. I. Krstitelja 101), najkasnije do 15:00 sati posljednjeg dana roka ( 27. rujna 2024.). Sve pristigle prijave nakon tog roka smatrat će se nepravodobne. Podnositelji prijava preuzimaju rizik zakašnjele dostave prijava na javni natječaj.

**10. Obavijest o ishodu javnog natječaja, objava i čuvanje osobnih podataka**

Vodoopskrba d.o.o. zadržava pravo provesti selekcijski postupak-intervju između prijavljenih u svrhu ocjene kvalitete kandidata koji udovoljavaju uvjetima za zasnivanje radnoga odnosa.

Obavijesti o vremenu i mjestu intervjua za kandidate objavit će se na web stranici Vodoopskrbe d.o.o. <https://www.vodoopskrba-darda.hr/novosti/> a kandidate će se obavijestiti i putem elektroničke pošte i/ili na kontakt telefon naveden u prijavi na natječaj. Kandidati preuzimaju rizik za slučaj da u prijavi ne dostave i/ili dostave pogrešne kontakt podatke (e-mail, broj telefona ili mobitela).

Člankom 4. Pravilnika o unutarnjoj organizaciji i sistematizaciji radnih mjesta (URBROJ: 026/01-2018 od 10. svibnja 2018.) propisano je „Direktor Društva ima pravo odlučivanja i izbora radnika prema pristiglim prijavama na natječaj za primanje novih radnika u radni odnos u skladu s uvjetima koje propisuje Zakon o radu, te ostali važeći propisi koji reguliraju materiju i uvjete zapošljavanja. Prije donošenja konačne odluke o odabiru između prijava pristiglih na natječaj, direktor je dužan zatražiti mišljenje Nadzornog odbora.“.

Obavijest o rezultatima odnosno ishodu postupka po ovom javnom natječaju dostaviti će se podnositeljima prijava/kandidatima, elektroničkom poštom ili na adresu navedenu u prijavi na javni natječaj. Odluka o odabiru objavit će se na web stranici Vodoopskrbe d.o.o. <https://www.vodoopskrba-darda.hr/novosti/>

Smatra se da su podnositelji prijava/kandidati prijavom na javni natječaj dali pristanak na prikupljanje i obradu podataka koji će se koristiti isključivo u svrhu provedbe javnog natječaja.

**11. Pravo na uvid i prigovor**

Pravo uvida u natječajnu dokumentaciju te pravo na podnošenje prigovora imaju kandidati koji su pristupili selekcijskom postupku.

Prigovori se podnose u pisanom obliku na adresu poslodavca (Darda, Sv. I. Krstitelja 101.) u roku od 5 dana od dana objave Odluke o odabiru na web stranici Vodoopskrbe d.o.o. <https://www.vodoopskrba-darda.hr/novosti/>

**12. Ostale odredbe**

Poslodavac Vodoopskrba d.o.o. zadržava pravo od odabranog kandidata, prije potpisa ugovora o radu, tražiti dostavu uvjerenja specijaliste medicine rada da kandidat može obavljati poslove radnog mjesta.

Vodoopskrba d.o.o. zadržava pravo poništiti javni natječaj u bilo kojem trenutku, bez obveze obrazlaganja svoje odluke i bez ikakve odgovornosti prema podnositeljima prijava/kandidatima.

Za dodatne informacije u vezi javnog natječaja kandidati se mogu obratiti na telefon: 031/740-202

Vodoopskrba d.o.o.